wannaphong/clean_thaiwikipedia huggingface dataset:
# กานต์ เทียนแก้ว
พันตำรวจโท กานต์  เทียนแก้ว เป็นอดีตสมาชิกสภาผู้แทนราษฎรแบบสัดส่วน เป็นอดีตผู้ก่อตั้งและหัวหน้าพรรคพลังประชาชน พรรคเงินเดือนประชาชน และเป็นแกนนำกลุ่ม นปช.ลำปางเสื้อแดงจัดพิธีสืบชะตา"แม้ว"ที่ลำปาง

 ประวัติ 
พันตำรวจโท กานต์ เทียนแก้ว เกิดเมื่อวันที่ 22 ตุลาคม พ.ศ. 2504 สำเร็จการศึกษาระดับมัธยมศึกษา จากโรงเรียนปรินส์รอยแยลส์วิทยาลัย จังหวัดเชียงใหม่ ระดับปริญญาตรีรัฐประศาสนศาสตร์ จากโรงเรียนนายร้อยตำรวจสามพราน

 การทำงาน 
พันตำรวจโท กานต์ เทียนแก้ว เคยรับราชการตำรวจ ต่อมาเขาได้จัดตั้งพรรคการเมืองขึ้น มีชื่อว่า "พรรคพลังประชาชน" ในปี พ.ศ. 2541 โดยเขารับตำแหน่งหัวหน้าพรรคคนแรก ต่อมาลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2543 แต่ไม่ได้รับเลือกตั้งผลการเลือกตั้งผู้ว่าราชการกรุงเทพมหานคร จาก กรุงเทพมหานคร และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 เขาลงสมัครรับเลือกตั้งสมาชิกสภาผู้แทนราษฎรจังหวัดลำปาง แต่ไม่ได้รับเลือกตั้งเช่นกัน

กระทั่งในปี พ.ศ. 2550 เมื่อศาลรัฐธรรมนูญมีคำวินิจฉัยให้ยุบพรรคไทยรักไทย และสมาชิกพรรคไทยรักไทยจำนวนมากย้ายเข้ามาสังกัดพรรคพลังประชาชน ซึ่งขณะนั้นเขารับตำแหน่งประธานที่ปรึกษาพรรค จึงได้มีการปรับโครงสร้างการบริหารงานพรรค โดยเขาได้รับตำแหน่งรองหัวหน้าพรรค และลงสมัครรับเลือกตั้งสมาชิกสภาผู้แทนราษฎร แบบสัดส่วน ในนามพรรคพลังประชาชน ซึ่งเขาได้รับเลือกตั้งเป็นสมาชิกสภาผู้แทนราษฎรประกาศคณะกรรมการการเลือกตั้ง เรื่อง ผลการเลือกตั้งสมาชิกสภาผู้แทนราษฎรแบบสัดส่วนสมัยแรก ต่อมาในปี พ.ศ. 2551 ศาลรัฐธรรมนูญ มีคำวินิจฉัยให้ยุบพรรคพลังประชาชน และตัดสิทธิ์กรรมการบริหารพรรคเป็นเวลา 5 ปี ทำให้เขาถูกตัดสิทธิ์ทางการเมืองในครั้งนั้นด้วย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๔, ๑๘ ธันวาคม ๒๕๕๑
# เมืองซำเหนือ
เมืองซำเหนือ  เป็นเมือง (อำเภอ) หนึ่งซึ่งเป็นเมืองเอกของแขวงหัวพัน ทางตะวันออกเฉียงเหนือของประเทศลาวMaplandia world gazetteer มีชุมชนศูนย์กลางอยู่ที่ซำเหนือ

 เมืองและหมู่บ้าน 
 ซำเหนือ
# มะลิไส้ไก่
มะลิไส้ไก่  เป็นไม้เลื้อยในวงศ์ Oleaceae เลื้อยไปตามพื้นดินหรือต้นไม้อื่น เมื่ออ่อนเป็นสีเขียว แก่แล้วเป็นสีน้ำตาล ต้นเรียบ เมื่อแก่จะแตกเล็กน้อย มีเนื้อไม้แข็ง ใบเดี่ยว ออกตรงข้ามกัน ขอบใบเรียบ ใบห่อมาข้างหน้าเล็กน้อย ใบค่อนข้างหนา ช่อดอกเป็นกระจุก สีขาว กลีบเลี้ยงสีเขียว ผลเดี่ยว กลมรีเล็กน้อย เมื่ออ่อนสีเขียว แก่เป็นสีดำ มีเมล็ดเดียว ใช้เป็นไม้ประดับ 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 122
หมวดหมู่:สกุลมะลิ
หมวดหมู่:ไม้ประดับ
# ฝาด
ฝาด หรือขวาด แดงสองเปลือก  เป็นไม้ยืนต้นในวงศ์ Myrtaceae เป็นพืชไม่ผลัดใบ เปลือกลำต้นเรียบสีเทาอมขาว เมื่ออายุมากขึ้นผิวจะแตกเป็นสะเก็ด หลุดร่วงได้ง่าย มีกลิ่น ใบเดี่ยว สีเขียวเรียบเป็นมัน ใบหนา ดอกช่อ ดอกย่อยสีขาว เกสรตัวผู้สีขาวยาวกว่ากลีบดอก ผลเดี่ยว 

ยอดอ่อนรับประทานได้ ใช้เป็นผักแกล้ม ลำต้นใช้ในการก่อสร้าง ผลสุกรับประทานได้ 
 อ้างอิง 
 มัณฑนา นวลเจริญ. พรรณไม้ป่าชายหาด. ปทุมธานี. สำนักพัฒนาวิทยาศาสตร์และเทคโนโลยีแห่งชาติ 2552 หน้า 104
# วัดแก่นจันทน์เจริญ
วัดแก่นจันทน์เจริญ เป็นวัดพุทธศาสนาฝ่ายเถรวาท สังกัดคณะสงฆ์ฝ่ายมหานิกาย  ตั้งอยู่  เลขที่ 17  หมู่ที่ 4  ตำบลบางพรม  อำเภอบางคนที  จังหวัดสมุทรสงคราม  75120   
 ประวัติ 
วัดแก่นจันทน์เจริญ สังกัดคณะสงฆ์มหานิกาย  ภาค 15 ตั้งอยู่เลขที่ 17  หมู่ที่ 4  ตำบลบางพรม  อำเภอบางคนที  จังหวัดสมุทรสงคราม  สถานที่สร้างวัดเดิมเป็นที่ดินของพระยาดาราและคุณหญิงปิ่น  ท่านทั้งสองได้ถวายที่ดินไว้ 6ไร่ 3 งาน 50 ตาราวา  ได้ถวายให้เจ้าอาวาสวัดบางพลับสร้างวัดให้ด้วย เมื่อ พ.ศ. 2350— ศูนย์ข้อมูลทางวัฒนธรรม สำนักวัฒนธรรมจังหวัดสมุทรสงคราม กระทรวงวัฒนธรรม, 02 มกราคม 2553 

มีพระสงฆ์มาอยู่รูปแรกคือพระอธิการแสง  พระอธิการทอง หลังจากนั้นวัดก็อยู่ในสภาพทรุดโทรม จนถึง พ.ศ. 2458 กำนันสด พร้อมคณะกรรมการได้ไปนิมนต์ หลวงปู่โห้มาเป็นเจ้าอาวาส ท่านได้สร้างและบูรณะปฏิสังขรณ์วัดแก่นจันทน์เจริญให้มีความเจริญขึ้นมาเป็นลำดับ 

อุโบสถ์หลังเก่าเป็นโบสถ์มหาอุดเป็นโบสถ์ที่ไม่มีประตูหลัง ประดิษฐานพระพุทธรูปปางมารวิชัยสมัยอยุธยา ปัจจุบันเป็นโบสถ์จตุมุข ประดิษฐานพระพุทธชินราช  และมีพระบรมสาทิสลักษณ์ของพระบาทสมเด็จพระเจ้าอยู่หัว รัชกาลที่ 1-9 มีวัดเดียวในจังหวัดสมุทรสงคราม  ปัจจุบันวัดมีที่ดิน ทั้งหมด 24 ไร่

ประเพณีประจำปี
งานตักบาตรขนมครก ขึ้น 8 ค่ำ เดือน 10  เริ่มสมัยหลวงปู่โห้

ศาสนสถาน
อุโบสถ์จตุมุข (ใหม่)
อุโบสถ์มหาอุด (เก่า)
ศาลาการเปรียญ
ศาลาฌาปนสถาน
วิหารอดีตเจ้าอาวาส
กุฏิ   (2 หลัง)
หอระฆัง
ห้องสุขา
เจ้าอาวาส
1.พระอธิการแสง
2.พระอธิการทอง
3.พระครูสุนทรสุตกิจ (หลวงปู่โห้)
4.พระครุสมุทรโกวิท (หลวงพ่อพัฒน์)
5.พระครูวิมลสมุทรกิจ (หลวงพ่อขาว)
# เสกสรร อ.ขวัญเมือง
เสกสรร อ.ขวัญเมือง  เกิดวันที่ 20 มกราคม พ.ศ. 2532 ที่จังหวัดนครศรีธรรมราช เป็นหนึ่งในนักมวยไทยระดับแถวหน้าของประเทศ"ก้องศักดิ์" ชกคู่นำวันสถาปนาเวทีราชดำเนิน - เดลินิวส์ โดยในวันที่ 24 ธันวาคม พ.ศ. 2555 เสกสรรได้เข้าแข่งขันศึกวันสถาปนา 67 ปี เวทีราชดำเนิน ซึ่งเขาเป็นฝ่ายเสมอกับเพชรทวี ส.กิตติชัย

 ประวัติ 
วันที่ 14 กุมภาพันธ์ พ.ศ. 2552 เสกสรรเข้าแข่งขันศึกจ้าวมวยไทย ที่เวทีมวยสยามอ้อมน้อย โดยเขาเป็นฝ่ายแพ้ต่อรุ่งเพชร ว.สังข์ประไพรุ่งเพชรแจ้งเกิดสวย ต่อหน้าแฟนทั่วประเทศ : กีฬา : บทความ : คมชัดลึก วันที่ 27 มิถุนายน พ.ศ. 2553 เสกสรรเป็นฝ่ายเสมอฤทธิเดช ว.วรรณทวี ในการแข่งขันศึกมวยไทย 7 สี

วันที่ 21 กุมภาพันธ์ พ.ศ. 2556 เสกสรรเข้าแข่งขันคู่เอกรายการศึกวันทรงชัย ที่จัดขึ้น ณ เวทีมวยราชดำเนิน โดยได้พบกับคู่ปรับเก่าอย่างสิงห์ทองน้อย ป.เตละกุลเสกสรรฟิตจัดล้างตาสิงห์ทองน้อย 21 ก.พ.นี้ ซึ่งทั้งคู่เคยพบกันมาแล้วถึงสามครั้ง โดยสิงห์ทองเป็นฝ่ายชนะ 2 ครั้ง แพ้ 1 ครั้ง แต่จากการแข่งขันในครั้งนี้ เสกสรรเป็นฝ่ายชนะคะแนนขาดเสกสรรล้างตาอัดสิงห์ทองน้อยอยู่หมัดชนะคะแนนขาด : SMMOnline.net และวันที่ 5 เมษายน ของปีเดียวกันนี้ เขาได้เข้าแข่งขันรายการศึกมวยไทยวอริเออร์ส ที่เวทีมวยพัทยาบ๊อกซิ่งเวิลด์ จังหวัดชลบุรี โดยได้พบกับคู่ชกชื่อสตีเฟน เมเลนดี ซึ่งเป็นนักมวยไทยจากประเทศไอร์แลนด์ ในการป้องกันแชมป์รุ่นไลท์เวทมวยไทยวอริเออร์สปี 56 ไทยชกต่างชาตินัดแรก 5 เม.ย.นี้"เสกสรร" ประเดิม มวยไทยวอริเออร์ส 5 เม.ย.ที่เมืองพัทยากีฬา - เปิดมวยไทยวอริเออร์ส - แนวหน้ามวยไทยจัดศึก งานสงกรานต์ เปิดอะคาเดมี่ - ไทยโพสต์ และในวันที่ 26 กรกฎาคม พ.ศ. 2556 เสกสรรเข้าแข่งขันรายการศึกมวยไทยวอริเออร์ส ตะลุยล้านนา ภาค 2 ที่จัดขึ้น ณ โรงยิมเนีเซียม มหาวิทยาลัยเทคโนโลยีราชมงคลล้านนา น่าน ในการป้องกันแชมป์เฉพาะกาลรุ่นไลท์เวท ที่ซึ่งเขาเป็นฝ่ายชนะน็อกคุน ชุน ปิง ซึ่งเป็นนักมวยไทยจากประเทศจีนได้ในช่วงต้นยกที่หนึ่งมวยไทยไร้เทียมทาน ชนะเอเชียขาด ศึกวอริเออร์สที่น่าน - ข่าวไทยรัฐออนไลน์

 กระแสตอบรับ 
ในปี พ.ศ. 2561 เว็บไซต์เอสเอ็มเอ็ม สปอร์ต ได้จัดให้เสกสรรเป็น 1 ใน 5 นักมวยไทยที่เป็นฝันร้ายของคู่ชก5 นักชกที่เป็น 'ฝันร้าย' ของคู่ต่อกร !!! - SMMSPORT.com

 สถิติการแข่งขัน 
thumb|right|220px|เมื่อครั้งที่เสมอกับเพชรทวี ส.กิตติชัย

 วันที่ ผล คู่ชก รายการ สถานที่จัด วิธีชนะ ยก 22 มีนาคม พ.ศ. 2561 ชนะ พันธ์พยัคฆ์ ศิษย์เชฟบุญธรรม ศึกเชฟบุญธรรม  ชนะคะแนน  7 สิงหาคม พ.ศ. 2560 แพ้ ชาร์ค ท.แสงเทียนน้อย ศึก ส.สมหมาย สนามมวยราชดำเนิน แพ้คะแนนเสกสรรพลิกแพ้ชาร์คดุเดือดคู่เอกศึก ส.สมหมาย - siamsport  3 พฤษภาคม พ.ศ. 2560 ชนะ ซุปเปอร์แบงค์ ม.รัตนบัณฑิต ศึกเพชรวิทยา สนามมวยเวทีลุมพินี ชนะคะแนน  22 กุมภาพันธ์ พ.ศ. 2560 แพ้ รถเหล็ก จ้าวทะเลทอง  สนามมวยราชดำเนิน แพ้คะแนน  3 กรกฎาคม พ.ศ. 2559 ชนะ แซมมอน เดกเกอร์ แมกซ์มวยไทยอัลติเมต 2016 ประเทศไทย ชนะคะแนน  3 มิถุนายน พ.ศ. 2559 แพ้ รถเหล็ก จ้าวทะเลทอง  สนามมวยเวทีลุมพินี แพ้คะแนน  1 กรกฎาคม พ.ศ. 2558 ชนะ อังเดร ซายัต ศึกที-วัน มวยไทย ประเทศจีน ชนะคะแนน  26 กรกฎาคม พ.ศ. 2556 ชนะ คุน ชุน ปิง ศึกมวยไทยวอริเออร์ส ตะลุยล้านนา ภาค 2 มหาวิทยาลัยเทคโนโลยีราชมงคลล้านนา น่าน ชนะน็อก 1  21 กุมภาพันธ์ พ.ศ. 2556 ชนะ สิงห์ทองน้อย ป.เตละกุล ศึกวันทรงชัย เวทีมวยราชดำเนิน ชนะคะแนน  24 ธันวาคม พ.ศ. 2555 เสมอ เพชรทวี ส.กิตติชัย ศึกวันสถาปนา 67 ปี เวทีราชดำเนิน เวทีมวยราชดำเนิน เสมอ  27 มิถุนายน พ.ศ. 2553 เสมอ ฤทธิเดช ว.วรรณทวี ศึกมวยไทย 7 สี เวทีมวย 7 สี เสมอ  14 กุมภาพันธ์ พ.ศ. 2552 แพ้ รุ่งเพชร ว.สังข์ประไพ ศึกจ้าวมวยไทย เวทีมวยสยามอ้อมน้อย แพ้เข่า
# วัดบางใหญ่ (จังหวัดสมุทรสงคราม)
วัดบางใหญ่  ตั้งอยู่ที่บ้านบางใหญ่ หมู่ที่ 13 ตำบลกระดังงา อำเภอบางคนที  จังหวัดสมุทรสงคราม  เป็นคณะสงฆ์สังกัดมหานิกาย ภาค 15
ประวัติ
ไม่ปรากฏหลักฐานถึงผู้สร้าง มีอายุประมาณ 200 ปี จากหลักฐานทางกรมศาสนาว่าได้ขออนุญาตตั้งเป็นวัด เมื่อ พ.ศ. 2325 เป็นวัดเล็กๆ ศาลาการเปรียญ และกุฏิสงฆ์ 5 หลัง หลังละ 3 ห้อง หอระฆัง สิ่งก่อสร้างเดิมล้วนทำด้วยไม้สักทั้งสิ้น แม้แต่ช่อฟ้าใบระกาก็แกะสลักด้วยไม้สัก ปัจจุบันได้สร้างอุโบสถใหม่แล้ว ส่วนอุโบสถหลังเดิมซึ่งเป็นของเก่าสมัยเมื่อแรกตั้งวัดยังคงอยู่ คาดว่าน่าจะมีอายุประมาณปลายสมัยอยุธยาแต่ทรุดโทรมมาก ภายในอุโบสถหลังเก่าประดิษฐานพระพุทธรูปโบราณปูนปั้นปางมารวิชัย พร้อมทั้งอัครสาวก หน้าองค์พระประธานมีพระพุทธรูปโบราณองค์เล็กๆ อีก 3 องค์ เป็นพระศิลาแลงโบราณ ปางประทานพร รอบอุโบสถเก่ามีเสมาคู่ศิลาแลงเก่าแก่มาก   ได้รับพระราชทานวิสุงคามสีมา เมื่อ พ.ศ. 2496

สถาปัตยกรรมและศิลปกรรม
พระประธานในอุโบสถ เป็นพระพุทธรูปศักดิ์สิทธิ์ หล่อด้วยทองเหลือง ปางมารวิชัย ทรงเครื่องลายดอกพิกุล ยุครัตนโกสินทร์ สมัยอยุธยาตอนปลาย และรูปหล่อจำลองหลวงพ่อบ้านแหลม มีวิหาร ประดิษฐานรูปหล่อหลวงพ่อบ้านแหลม หลวงพ่อวัดเขาตะเครา และหลวงพ่อโสธร และรูปหล่ออดีตเจ้าอาวาส รวมทั้งพระป่าเลไลยก์ของเก่าในอุโบสถ อุโบสถหลังเก่ามีอายุประมาณ 200 ปี หรือปลายสมัยอยุธยา ซึ่งตั้งอยู่ทางทิศเหนือของวัด ปัจจุบันอุโบสถหลังนี้กรมศิลปากรได้ขึ้นทะเบียนเป็นโบราณสถานแล้ว

รูปหล่อ อ.รื่น นิลแนบแก้ว  ที่ตั้งอยู่ในวิหาร ท่านเป็นฆราวาสยุคสมัยสงครามโลกครั้งที่ 2 ที่เก่งกล้าและมีวิชาอาคมทางด้านการสักยันต์ มีลูกศิษย์ลูกหาเคารพนับถือมากมาย มีรูปหล่อท้าวเวสสุวรรณ ที่ประดิษฐานอยู่หน้าวิหาร

สถาปัตยกรรมอื่นในวัดได้แก่
อุโบสถหลังใหม่
อุโบสถหลังใหม่
ศาลาการเปรียญ
หอกลอง หอระฆัง
กุฏิสงฆ์
ศาลาอเนกประสงค์
วิหาร
เมรุ

เจ้าอาวาส
พระครูพิสิฏฐ์สมุทรคุณ
พระครูปลัดสานิตย์  มุนิจโร  (ลาออก)
พระวชิรบดินทร์  ธมฺมสรโณ  รักษาการแทนเจ้าอาวาสวัดบางใหญ่ ตั้งแต่วันที่ 30 เมษายน พ.ศ. 2559 - ถึง ปัจจุบัน

การเดินทาง
วัดบางใหญ่ตั้งอยู่ริมคลองบางใหญ่ (คลองเล็กๆ) ส่วนการเดินไปได้สามารถเดินทางไปตาม ถนนสมุทรสงครามบางแพ วัดบางใหญ่อยู่ทางขวามือ (ขาเข้าตลาดน้ำดำเนินสะดวก) วัดอยู่ติดถนนสายสมุทรสงครามบางแพเลย มองฝั่งขวาจะเห็นซุ้มวัด
# มหาวิทยาลัยเวย์นสเตต
มหาวิทยาลัยเวย์นสเตต  เป็นมหาวิทยาลัยวิจัยของรัฐตั้งอยู่ที่เมืองดีทรอยต์ รัฐมิชิแกน ประเทศสหรัฐอเมริกา ในบริเวณ Midtown ซึ่งเป็นเขตศูนย์กลางทางประวัติศาสตร์และวัฒนธรรมของเมือง ก่อตั้งขึ้นเมื่อ ค.ศ. 1868 WSU ประกอบไปด้วยโรงเรียนและวิทยาลัยรวมกัน 13 แห่ง เปิดสอน 370 หลักสูตรแก่นักศึกษาเกือบ 29,000 คน ทั้งระดับปริญญาตรีและบัณฑิตศึกษา โดยเป็นมหาวิทยาลัยที่ใหญ่ที่สุดอันดับที่สามของรัฐมิชิแกน และติดอันดับมหาวิทยาลัยที่ใหญ่ที่สุดห้าสิบแห่งทั่วสหรัฐอเมริกา
# ม้าน้ำแคระซาโตมิ
ม้าน้ำแคระซาโตมิ  ปลาทะเลขนาดเล็กชนิดหนึ่ง จำพวกม้าน้ำ เป็นม้าน้ำขนาดเล็กที่สุดในโลก มีขนาดความยาวลำตัวเพียง 13.8 มิลลิเมตร (0.54 นิ้ว) และยาวเพียง 11.5 มิลลิเมตร (0.45 นิ้ว) เท่านั้น

ถูกค้นพบครั้งแรกในทะเลใกล้หมู่เกาะเดราวัน ใกล้เกาะบอร์เนียว ในจังหวัดกาลีมันตันตะวันออก ประเทศอินโดนีเซีย โดย ซาโตมิ โอนิชิ ไกด์ดำน้ำชาวญี่ปุ่นที่เก็บตัวอย่างของม้าน้ำชนิดนี้ได้ และได้รับเกียรติให้ตั้งชื่อทางวิทยาศาสตร์

left|thumb|ม้าน้ำแคระซาโตมิเกาะเกี่ยวกับปะการัง
การค้นพบม้าน้ำแคระซาโตมิ ถูกจัดให้เป็น 1 ใน 10 อันดับการค้นพบสิ่งมีชีวิตชนิดใหม่ของโลกในปี ค.ศ. 2009 โดยสถาบันนานาชาติเพื่อการค้นพบสิ่งมีชีวิต
# วัดช่องลม (จังหวัดสมุทรสงคราม)
วัดช่องลม ตั้งอยู่เลขที่   18  หมู่ที่  6   ถนนบางแพ-สมุทรสงคราม ตำบลบ้านปรก อำเภอเมืองสมุทรสงคราม  จังหวัดสมุทรสงคราม รหัสไปรษณีย์ 75000
สังกัดมหานิกาย  คณะสงฆ์ภาค 15 เนื้อที่ตั้งวัดจำนวน 33 ไร่ 2 งาน 4 ตารางวา

ประวัติ

วัดช่องลม มีนายปาน นายสังข์  กำนันตุ่ม เป็นผู้ร่วมกันสร้าง หลักฐานหนังสือรับรองสภาพวัดตั้งวัดเมื่อ พ.ศ. 2373 พระครูพ่วง เป็นผู้ปกครองวัด   ต่อมาพระวินัยธรรมแก้ว  สมัยนั้นวัดได้ทรุดโทรมมาก  นายพ่วง  นางลัย จึงได้ร่วมกับพระวินัยธรรมแก้ว  และสัสดีอำเภอ    ช่วยกันบูรณะปฏิสังขรณ์ ต่อมาย้ายไปเป็นเจ้าอาวาสวัดพวงมาลัย  พระครูบ่าย ธมฺมโชโต  เป็นเจ้าอาวาส บูรณะปฏิสังขรณ์วัดสร้างอุโบสถหลังที่ 2 ซึ่งหลังแรกที่ดินพังลงแม่น้ำอุโบสถก็พังลงไปด้วย   สร้างวิหาร ศาลาการเปรียญ กุฎีสงฆ์  และสร้างพระปรางค์-เจดีย์ไห พ.ศ. 2484

พระครูใบฎีกาถนอม  ปฏิสังขรณ์กุฎีสงฆ์ ศาลาการเปรียญ   สร้างโรงเรียนประชาบาลขึ้นแต่ยังไม่ทันเสร็จเรียบร้อย  ต่อมาพระอธิการพวง  สํวโร   ได้ดำเนินการสร้างต่อจนสำเร็จเรียบร้อย  และได้สร้างโรงเรียนพระปริยัติธรรมเป็นที่เล่าเรียนศึกษาพระธรรมวินัยของพระภิกษุสามเณร  

ในปีพ.ศ. 2514 พระครูสมุทรธีรคุณ  พิณ  สุวณฺโณ ป.ธ.6) เป็นเจ้าอาวาส  ได้ดำเนินการซื้อที่ดินเพิ่มจำนวน 12 ไร่เศษ แล้วย้ายหมู่กุฎีสงฆ์ทั้งหมด  มาสร้างในที่ดินแห่งใหม่ทั้งหมดดังที่เห็นในปัจจุบันนี้ และดำเนินการบูรณะปฏิสังขรณ์ศาลาการเปรียญทรงไทย ปรับลานวัด สร้างเขื่อนกันน้ำเซาะตลิ่ง 

ในปีพ.ศ. 2540 พระครูสมุทรกิตติวัฒน์ สร้างศาลาเอนกประสงค์  เมรุ โรงครัว   

ในปีพ.ศ. 2544  ก่อสร้างอุโบสถหลังใหม่ ทดแทนหลังเก่าที่ชำรุดทรุดโทรมน้ำท่วมขัง เพราะอุโบสถหลังเก่าอยู่ต่ำกว่าระดับถนน ย้ายโรงฝึกงาน โรงอาหารโรงเรียนวัดช่องลม สร้างศาลาทรงไทย บูรณะกุฎีสงฆ์ สร้างกำแพงแก้วหน้าวัดข้างวัดหน้าโรงเรียนวัดช่องลมยาวตลอดแวเขตวัด ปรับภูมิทัศน์ สร้างอาคารปฏิบัติธรรม สร้างหลวงพ่อบ้านแหลม สูง 9 เมตร และหลวงปู่ทวด โพธิสัตโต องค์ใหญ่ เพื่อให้พุทธศาสนิกชน สักการบูชาขอพร เป็นแหล่งท่องเที่ยวของจังหวัดสมุทรสงคราม และบูรณะถาวรวัตถุเรื่อยมา มีความเป็นระเบียบเรียบร้อยเข้าแนววัดเจริญสวยงามขึ้นตามลำดับ

ศาสนสถาน
อุโบสถ วาดภาพจิตรกรรมฝาผนัง
กุฎีสงฆ์ทรงไทย
วิหารอดีตเจ้าอาวาสจตุรมุข
ศาลาการเปรียญทรงไทยโบราณ 
หอกลอง-ระฆัง
ศาลาเอนกประสงค์
อาคารสำนักปฏิบัติธรรม แห่งที่ 5 ประจำจังหวัดสมุทรสงคราม
ศาลาฌาปนสถาน

ทำเนียบเจ้าอาวาส
พระครูพ่วง  ไม่ทราบฉายา             
พระครูวินัยธรรมแก้ว พฺรหฺมสโร			  
หลวงพ่อบ่าย  ธมฺมโชโต					
พระครูใบฎีกาถนอม ฐิตธมฺโม			
พระครูพวง สํวโร					
พระครูสมุทรธีรคุณ  (พิณ สุวณฺโณ ป.ธ.๖ /อดีตเจ้าคณะตำบลบ้านปรก)	
พระครูสมุทรกิตติวัฒน์ (บุญชอบ สุขวณฺโณ)
# ประธานาธิบดีซีเรีย
ประธานาธิบดีซีเรีย  เป็นประมุขแห่งรัฐของประเทศซีเรีย มีอำนาจสูงสุดที่อาจมอบอำนาจให้รองประธานาธิบดีตามดุลยพินิจของประธานาธิบดีแต่เพียงผู้เดียว ประธานาธิบดีสามารถแต่งตั้งหรือถอดถอนนายกรัฐมนตรี สมาชิกคณะรัฐมนตรี และนายทหาร

ตำแหน่งนี้ว่างตั้งแต่วันที่ 8 ธันวาคม ค.ศ. 2024 เมื่อบัชชาร อัลอะซัดถูกโค่นล้มหลังการรุกรานของฝ่ายค้านซีเรีย ค.ศ. 2024 ที่ประสบความสำเร็จ ทำให้อำนาจการบริหารประเทศถูกดำเนินการโดยรัฐบาลเปลี่ยนผ่านซีเรีย นำโดย มุฮัมมัด อัลบะชีร ในฐานะนายกรัฐมนตรี

อะห์มัด อัชชะเราะอ์ ได้สถาปนาตนขึ้นมาเป็นผู้นำโดยพฤตินัยของซีเรียตั้งแต่มีการจัดตั้งรัฐบาลเปลี่ยนผ่าน จนกระทั่งเขาได้รับการแต่งตั้งเป็นประธานาธิบดีเฉพาะกาล เมื่อวันที่ 29 มกราคม ค.ศ. 2025

ระยะเวลาดำรงตำแหน่ง
รัฐธรรมนูญฉบับ ค.ศ. 2012 มาตรา 88 ระบุว่า ประธานาธิบดีดำรงตำแหน่งวาระละ 7 ปี และ "ได้รับเลือกให้ดำรงตำแหน่งต่อเนื่องได้เพียงหนึ่งวาระเท่านั้น"

คุณสมบัติตามเกณฑ์
เมื่อวันที่ 31 มกราคม ค.ศ. 1973 ฮาฟิซ อัลอะซัดใช้ร่างรัฐธรรมนูญฉบับใหม่ที่นำไปสู่วิกฤตการณ์ระดับชาติ รัฐธรรมนูญฉบับนี้ไม่ได้กำหนดให้ประธานาธิบดีซีเรียต้องเป็นมุสลิม ซึ่งต่างจากรัฐธรรมนูญฉบับก่อน ๆ ทำให้เกิดการประท้วงอย่างรุนแรงในฮะมาฮ์, ฮอมส์ และอะเลปโปที่บริหารโดยอิควานมุสลิมีนและ อุละมาอ์ พวกเขาระบุอัลอะซัดเป็น "ศัตรูของพระเจ้า" และเรียกร้องให้ทำการ ญิฮาด ต่อระบอบการปกครองของเขา รอเบิร์ต ดี. แคปลันเปรียบเทียบการขึ้นสู่อำนาจของอัลอะซัดเข้ากับ "จัณฑาลกลายเป็นมหาราชาในอินเดีย หรือชาวยิวกลายเป็นซาร์ในรัสเซีย—เป็นการพัฒนาที่ไม่เคยเกิดขึ้นมาก่อน ซึ่งสร้างความตกตะลึงให้กับประชากรซุนนีส่วนใหญ่ที่ผูกขาดอำนาจมานานหลายศตวรรษ" การคัดค้านรัฐธรรมนูญจากผู้ประท้วงโดยหลักคือศาสนาอิสลามไม่ได้กำหนดให้เป็นศาสนาประจำชาติ"Further rioting in Syria reported". The New York Times. February 28, 1973. ทำให้รัฐธรรมนูญซีเรียฉบับ ค.ศ. 1973 ได้มีการแก้ไขเพิ่มเติม โดยบัญญัติให้ศาสนาอิสลามเป็นศาสนาของประธานาธิบดี

รัฐธรรมนูญฉบับใหม่ได้รับการรับรองในเดือนกุมภาพันธ์ ค.ศ. 2012MacFarquhar, Neil; Cowell, Alan (February 27, 2012). "Syrians Said to Approve Charter as Battles Go On". The New York Times. โดยมาตราที่ 84 ระบุว่า ผู้สมัครชิงตำแหน่งประธานาธิบดีจะต้องเป็นไปตามเงื่อนไขดังนี้:
มีอายุอย่างน้อย 40 ปี 
เป็นชาวซีเรียตั้งแต่เกิด จากพ่อแม่ที่เป็นชาวซีเรียตั้งแต่เกิด
มีสิทธิทั้งทางแพ่งและทางการเมือง และไม่ถูกตัดสินว่ามีความผิดทางอาญาที่เสียชื่อเสียง แม้ว่าจะได้รับการคืนตำแหน่งแล้วก็ตาม
ไม่สมรสกับภรรยาที่ไม่ใช่ชาวซีเรีย
อาศัยอยู่ในประเทศซีเรียต่อเนื่อง 10 ปีก่อนลงสมัครเลือกตั้ง

ข้อกำหนดคุณสมบัติเพิ่มเติมในรัฐธรรมนูญฉบับ ค.ศ. 2012 ได้แก่: 
ศาสนาของประธานาธิบดีคืออิสลาม; แหล่งที่มาสำคัญของกฎหมายคือนิติศาสตร์อิสลาม; รัฐจะต้องเคารพศาสนาทั้งหมด และรับรองเสรีภาพในการปฏิบัติพิธีกรรมทั้งหมดที่ไม่ก่อให้เกิดความไม่สงบเรียบร้อยของประชาชน สถานะส่วนบุคคลของชุมชนศาสนาจะต้องได้รับการคุ้มครองและเคารพ (มาตรา 3)
 ผู้สมัครชิงตำแหน่งประธานาธิบดีต้องได้รับเสียงสนับสนุนจากสมาชิกสภาประชาชนอย่างน้อย 35 คน (มาตรา 85)
ประธานาธิบดีไม่สามารถถือสัญชาติอื่น (มาตรา 152)

ดูเพิ่ม
ประเทศซีเรีย
ธงชาติซีเรีย
ตราแผ่นดินของซีเรีย

 หมายเหตุ
# อุ่นเรือน อารีเอื้อ
อุ่นเรือน อารีเอื้อ (เกิด 29 กันยายน พ.ศ. 2498) อดีตสมาชิกสภาผู้แทนราษฎรจังหวัดร้อยเอ็ด 1 สมัย

 ประวัติ 
อุ่นเรือน อารีเอื้อ เกิดเมื่อวันที่ 29 กันยายน พ.ศ. 2498 เป็นบุตรของพุทธา กับดวง อารีเอื้อประวัติผู้สมัคร ส.ส. กรมการปกครอง สำเร็จการศึกษา นิติศาสตรบัณฑิต จาก มหาวิทยาลัยรามคำแหง

 งานการเมือง 
อดีตเคยเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎรจังหวัดร้อยเอ็ด ครั้งแรก ในการเลือกตั้ง พ.ศ. 2529 และได้รับเลือกเพียงครั้งเดียว ศูนย์ข้อมูลนักการเมือง

 สมาชิกสภาผู้แทนราษฎร 
อุ่นเรือน อารีเอื้อ ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดร้อยเอ็ด สังกัดพรรคกิจประชาคม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๐๓ ตอนที่ ๒๑๓ ง ฉบับพิเศษ หน้า ๕, ๓ ธันวาคม ๒๕๒๙
 อ้างอิง
# วอลเลย์บอลชายชิงแชมป์โลก 1998
วอลเลย์บอลชิงแชมป์โลก 1998 เป็นการแข่งขันวอลเลย์บอลชายจำนวน 24 ทีม, ได้มีการจัดขึ้นที่ญี่ปุ่น โดยใช้สนามแข่งขันในเมืองต่าง ๆ เช่น ฟูกูโอกะ, โคเบะ, เซ็นได, ซัปโปโระ, คาวาซากิ, อูโอซุ, ฮิโรชิมะ, โอซากะ, ชิบะ, ฮามามัตสึ และโตเกียว,  เริ่มทำการแข่งขันตั้งแต่วันที่ 13 - 29 พฤศจิกายน, พ.ศ. 2541.

 รอบคัดเลือก 

 รายชื่อนักกีฬา 

 ประเทศที่เข้าร่วมแข่งขัน 
24 ทีมจะได้รับการแบ่งออกเป็น 6 สาย ๆ ละ 4 ทีมโดยแต่ละสายจะทำการแข่งขันแบบพบกันหมด ทีมที่ได้อันดับล่างของแต่ละสายจะทำการแข่งเพื่อชิงอันดับที่ 21-24 ในระบบการแข่งขันแบบพบกันหมด

ส่วนทีมที่เหลือ 16 ทีมจะแข่งกันเพื่อเข้ารอบแปดทีมสุดท้ายด้วยการแข่งขันแบบเพลย์ออฟ (ที่ 1 ของสาย A พบกับที่ 4 ของสาย B ฯลฯ) ซึ่งผู้ชนะเพลย์ออฟจะผ่านเข้าสู่รอบก่อนรองชนะเลิศ, รอบรองชนะเลิศ และรอบชิงชนะเลิศเพื่อชิงอันดับที่ 1-8 ในขณะที่ผู้แพ้รอบเพลย์ออฟจะเข้าแข่งขันในรอบจัดอันดับ เช่นเดียวกับระบบรอบก่อนรอง, รองชนะเลิศ และรอบชิงชนะเลิศ ที่มีการชิงที่ 9-16:

กลุ่ม Aกลุ่ม Bกลุ่ม Cกลุ่ม Dกลุ่ม Eกลุ่ม F    

 สนามแข่งขัน 
 เมือง สนามกีฬา ความจุ การแข่งขันฟุกุโอะกะMarine Messe Fukuokaกลุ่ม เอโคเบะโคเบะกรีนอารีนา (Kobe Green Arena)กลุ่ม บีเซ็นไดเซ็นไดยิมเนเซียม (Sendai City Gymnasium)กลุ่ม ซีซัปโปะโระMakomanai Indoor Stadiumกลุ่ม ดีคาวาซากิโทโดโรกิอารีนา10,000กลุ่ม อีนะโงะยะนิปปง เกชิ ฮอลล์ (Nippon Gaishi Hall)10,000กลุ่ม เอฟฮิโระชิมะฮิโระชิมะกรีนอารีนา (Hiroshima Green Arena)กลุ่ม จีโอซะกะNamihaya Domeกลุ่ม จีฮะมะมะสึฮะมะมะสึอารีนา (Hamamatsu Arena)7,000กลุ่ม เอชชิบะMakuhari Messeกลุ่ม เอชโตเกียวสนามกีฬาในร่มแห่งชาติโยโยงิ12,000รอบสุดท้าย

 รอบแรก 

 กลุ่ม A 

|}

|}

 กลุ่ม B 

|}

|}

 กลุ่ม C 

|}

|}

 กลุ่ม D 

|}

|}

 กลุ่ม E 

|}

|}

 กลุ่ม F 

|}

|}

 รอบก่อนรองชนะเลิศ 

 สาย G

|}

|}

 สาย H 

|}

|}

 รอบสุดท้าย 
 รอบจัดอันดับที่ 9-12 

|}

|}

 รอบจัดอันดับที่ 5-8 

|}

|}

 รอบชิงชนะเลิศ 

|}

|}

อันดับการแข่งขัน

อันดับทีม45678910111213151719

รางวัลรายบุคคล
ผู้เล่นทรงคุณค่า:  ราฟาเอล ปัสกวัล
ทำคะแนนสูงสุด:  ราฟาเอล ปัสกวัล
ตบยอดเยี่ยม:  Marcos Milinkovic
บล็อกยอดเยี่ยม:  Gustavo
เสิร์ฟยอดเยี่ยม:  Goran Vujević
เซตยอดเยี่ยม:  Raúl Diago
รับลูกตบยอดเยี่ยม:  Erik Sullivan
รับลูกเสิร์ฟยอดเยี่ยม:  Rodolfo Sánchez
ผู้ฝึกสอนยอดเยี่ยม:  Bebeto (อิตาลี)
ผู้ฝึกสอนสร้างสรรค์ยอดเยี่ยม:  Vincenzo Di Pinto (สเปน)
# วัดปากง่าม (จังหวัดสมุทรสงคราม)
วัดปากง่าม เป็นวัดในพระพุทธศาสนาเถรวาท สังกัดคณะสงฆ์มหานิกาย (ภาค 15)  ตั้งอยู่ที่ 8/1 หมู่11 ตำบลกระดังงา อำเภอบางคนที จังหวัดสมุทรสงคราม 75120 มีความสำคัญในฐานะเป็นวัดที่เป็นศูนย์กลางชุมชนกระดังงา ในการทำกิจกรรมทางศาสนา   

 ประวัติ 
วัดปากง่ามเป็นวัดเก่าแก่ สมัยกรุงศรีอยุธยาตอนปลาย ไม่ปรากฏหลักฐานผู้สร้าง    คาดว่ามีอายุกว่า 200 ปี มีหลักฐานว่าขอตั้งเป็นวัดเมื่อ พ.ศ. 2305 การคมนาคมสมัยโบราณอาศัยคลองบางน้อย และคลองบางใหญ่ เป็นหลักสำคัญ วัดตั้งอยู่ตรงคลองสามแพร่งของคลองทั้งสอง จึงชื่อ "วัดปากง่าม"จากคำบอกเล่าของผู้เฒ่าผู้แก่ซึ่งอายุเกือบ 100 ปีแล้ว เล่าว่า เกิดมาจำความได้ก็เห็นวัดนี้เป็นวัดเก่าๆ ไม่ค่อยเจริญเพราะตั้งอยู่ในสวน บ้านเรือนมีน้อย อุโบสถสร้างมา 3 หลังแล้ว ตั้งอยู่ต่างสถานที่กัน หลัง พ.ศ. 2479 วัดจึงได้เจริญรุ่งเรืองตามลำดับ ทั้งนี้ ด้วยความสามารถของเจ้าอาวาสที่สืบทอดต่อๆ กันมา ประกอบกับชุมชนขยายใหญ่ขึ้น บ้านเรือนหนาแน่นขึ้น ประชาชนมีความศรัทธาในพระพุทธศาสนา วัดจึงมีศาสนสถาน และศาสนวัตถุครบถ้วน มีอุโบสถ และศาลาการเปรียญสวยงาม กุฏิสงฆ์ หอฉัน หอสวดมนต์ทรงไทย ศาลาท่าน้ำ สร้างสะพานข้ามคลองบางน้อย ตลอดจนการศึกษาก็บริบูรณ์ มีโรงเรียนพระปริยัติธรรม และโรงเรียนประถมศึกษา

วัดนี้ได้รับพระราชทานวิสุงคามสีมา เมื่อ พ.ศ. 2501

สิ่งสำคัญของวัดที่ควรชม และนมัสการ ได้แก่

1. พระพุทธรูปปูนปั้น ปางมารวิชัยพระนามว่า “หลวงพ่อเกษร” เป็นพระพุทธรูปที่ศักดิ์สิทธิ์ เข้าประตูอุโบสถแล้วจะแลเห็นท่านยิ้มรับ แต่เมื่อเข้าพิจารณาใกล้ๆ จะแลเห็นพระพักตร์ท่านนิ่งเฉย มีพระอัครสาวกทั้ง 2 นั่งคุกเข่านมัสการท่านอยู่

2. ภาพผนังอุโบสถแปลกกว่าวัดอื่นๆ คือ วาดเป็นภาพเทวดารักษาทิศทั้ง 8 งดงามมาก

3. ศาลาการเปรียญชั้นบนทรงไทย ภายในมีธรรมาสน์เทศน์ ทรงบุษบกโบราณสามชั้น ฝีมือประณีตงดงามมาก

4. หลวงพ่อแดงหน้าอุโบสถเป็นพระพุทธรูปโบราณศิลาแลง ปางสมาธิ มีความศักดิ์สิทธิ์

5. พระพุทธรูปหล่อสมัยอู่ทองปางห้ามสมุทร สูง 1 เมตร 20 เซนติเมตร อยู่ที่หอสวดมนต์

6. เจดีย์โบราณสมัยกรุงศรีอยุธยา หน้าอุโบสถใหม่ สถานที่สร้างอุโบสถเก่าของวัด

7. หอพระไตรปิฎกโบราณ ปัจจุบันเป็นศาลเจ้าแม่แก่นจันทร์อยู่หน้าอุโบสถ

8. ต้นสมอพิเภกอายุกว่า 200 ปี อยู่หลังอุโบสถ บนต้นสมอมีต้นกล้วยไม้ช้างกระขึ้นเป็นกระจุกขึ้นมากมาย ถึงฤดูออกดอก จะบานสะพรั่งเต็มต้น นกเป็นผู้พามาปลูกไว้

ศาสนสถาน
อุโบสถ
ศาลาการเปรียญ
ศาลาอเนกประสงค์
ศาลาฌาปนสถาน
หอกลอง หอระฆัง
เจดีย์โบราณสมัยกรุงศรีอยุธยา หน้าอุโบสถใหม่ สถานที่สร้างอุโบสถเก่าของวัด
หอพระไตรปิฎกโบราณ ปัจจุบันเป็นศาลเจ้าแม่แก่นจันทร์อยู่หน้าอุโบสถ

เจ้าอาวาส
หลวงปู่ทรัพย์
หลวงพ่อเสือ
พระครูสมุทรธรรมนิเทศ  หลวงพ่อเอี้ยง
พระครูสถิตกมลธรรม  เจ้าอาวาสองค์ปัจจุบัน
# งูดินหางยาว
งูดินหางยาว  งูดินจำพวกหนึ่ง อยู่ในสกุล Ramphotyphlops ในวงศ์งูดิน (Typhlopidae)

งูดินในสกุลนี้ มีแท่งกระดูกอยู่ภายในถุงพีนิสซึ่งแตกต่างจากของสกุลอื่นที่มีเฉพาะตัวถุงพีนิส และในชนิด R. braminus มีชุดโครโมโซมเป็นไตรพลอยด์ และมีกระบวนการเกิดโดยไม่มีการปฏิสนธิได้ ซึ่งเป็นปัจจัยที่ทำให้เกิดการแพร่กระจายพันธุ์ของงูดินนี้กว้างมากเนื่องจากไข่ติดไปกับรากของต้นไม้ที่ถูกนำไปในพื้นที่อื่นรวมทั้งเกาะกลางมหาสมุทร เช่น หมู่้เกาะฮาวาย หรือเกาะมาดากัสการ์

สามารถแบ่งออกเป็นชนิดต่าง ๆ ได้ 49 ชนิด
# วงศ์งูดิน
วงศ์งูดิน  เป็นวงศ์ของงูจำพวกงูดินวงศ์หนึ่ง ใช้ชื่อวงศ์ว่า Typhlopidae

ลักษณะของงูดินในวงศ์นี้ คือ กระดูกพรีแมคซิลลาไม่มีฟัน กระดูกแมคซิลลาเรียงตัวตามขวางและไม่มีฟัน ช่องเปิดตาอยู่ที่กระดูกฟรอนทัล ขากรรไกรล่างมีกระดูกโคโรนอยด์และกระดูกเดนทารีไม่มีฟัน ไม่มีกระดูกของระยางค์ขาแต่มีกระดูกเชิงกรานขนาดเล็กที่ยังลดรูปไม่หมดฝังอยู่ในกล้ามเนื้อลำตัว ปอดข้างซ้ายเล็กมากหรือลดรูปไม่หมด ไม่มีท่อนำไข่ข้างซ้าย

มาีลำตัวเรียวยาว ชนิดที่มีขนาดเล็กที่สุด คือ Ramphotyphlops braminus ที่มีความยาวประมาณ 14-18 เซนติเมตร และชนิดที่ใหญ่ที่สุด คือ Rhinotyphlops schlegelii ที่ยาว 90 เซนติเมตร อาศัยอยู่ในพื้นที่ที่มีความแตกต่างกันมากทั้งพื้นที่แห้งแล้งจนถึงป่าดิบชื้น ส่วนมากอาศัยอยู่ในโพรงและในจอมปลวกโดยใช้เส้นทางเดินของปลวกทั้งบนพื้นดินและต้นไม้ กินมดและปลวก รวมถึงสัตว์ขาปล้องที่มีลำตัวนุ่มนิ่มเป็นอาหาร แพร่กระจายพันธุ์ทั่วไปในเขตร้อนและกึ่งเขตร้อนทั่วทั้งโลกทั้งที่เป็นพื้นแผ่นดินใหญ่และเกาะกลางมหาสมุทร

แบ่งออกได้ทั้งหมด 6 สกุล พบประมาณ 210 ชนิด ขยายพันธุ์ด้วยการวางไข่ทั้งหมด แต่ก็มีบางชนิดที่มีการขยายพันธุ์ได้โดยไม่มีการปฏิสนธิ สำหรับในประเทศไทยพบประมาณ 12 ชนิด ล้วนแต่เป็นงูดินในวงศ์นี้ทั้งหมด

การจำแนก
แบ่งออกเป็นสกุลต่าง ๆ ดังนี้จาก itis.gov 

Acutotyphlops Wallach, 1995	 
Cyclotyphlops Bosch & Ineich, 1994	 
Ramphotyphlops Fitzinger, 1843
Rhinotyphlops Fitzinger, 1843	 
Typhlops Oppel, 1811 	 
Xenotyphlops Wallach & Ineich, 1996